Šemsa Suljaković

Šemsa Suljaković je bosanskohercegovačka pjevačica narodne muzike.

 Biografija 
Pjevačku karijeru počela je nakon što je njena majka preselila porodicu kod bake i djeda u sarajevskom naselju Širokača, muzičku karijeru zvanično je započela 1971.

Prvi singl Otišla je ljubav s našeg kućnog praga / Ja zbog tebe sve, snimila je 1978, čiji je tekst napisao Rade Vučković, a muziku Šaban Šaulić, uz muzički ansambl Ace Stepića. Nastavila je da pjeva u kafani, dok su se njene pjesme emitovale na radiju. Ove dvije pjesme su dobro primljene, ali njihov uspjeh nije doprinio njenoj profesionalnoj karijeri jer je javnost pretpostavila da se radi o pjevačici Branka Stanarčić, zbog sličnosti u njihovim glasovima.

Njen drugi singl, Gledam sretne ljude, objavljen je 1980.

Slavu je stekla sa muzičkom grupom Južni Vetar; prvi komercijalni hit benda došao je 1981. sa Šemsom kao pjevačicom. Tokom 1980-ih održali su brojne koncerte. S Južnim Vetrom postiže uspjeh tokom 10-godišnje saradnje (10 albuma).

Šemsini najveći hitovi su "Pristajem na sve", "Zašto si se napio", "Sirotinja ljude svađa", "Zar za mene nema sreće", "Volele se oči crne i zelene" (na ekavskom), "Južni ritam", "Kako da ti pomognem", "Javi se, oteraj tugu" (na ekavskom), "Prođi sa mnom ispod duge", "Što me pitaš", Mi se volimo" (sa Miletom Kitićem), "Ne, ne", "Razbio si čašu", "Sanjam" i "Lažu te" (sa Sejom Kalačem). Njena zadnja pjesma (2019) sa spotom je "Akšam pade niz mahalu".

Vrhunac slave je doživjela 1986. kada je snimljen album sa naslovnom pjesmom "Pristajem na sve" koji je prodat u tiražu od oko 850.000 primjeraka. Početkom rata u Bosni i Hercegovini 1992. napušta Južni vetar i priključuje se pokretu BiH estradnih umjetnika i po zapadnoj Evropi i Americi održava koncerte.

 Privatni život 
Sina je dobila sa 16 godina sa tadašnjim mužem, muzičarom, od kog se razvela dvije godine kasnije. Kasnije se udala za harmonikaša iz Šapca; njih dvoje su se razveli. Šemsa Suljaković danas živi u Strängnäsu u Švedskoj.

 Diskografija 

 Singlovi i extended play 
 Otišla je ljubav s našeg kućnog praga / Ja zbog ja zbog tebe sve (1978)
 Tri pupoljka / Priđi malo bliže (1980)
 Gledam sretne ljude / Šta je s tobom u posljednje vrijeme (1980)

 Albumi 
 Verna u ljubavi (1982)
 Uzmi me majko u krilo tvoje (1983)
 Prevareni ne veruju više (1984)
 Srce ću ti dati (1985)
 Pristajem na sve (1986)
 Baš me briga (1987)
 Razbio si čašu (1988)
 Prođi sa mnom ispod duge (1989)
 Izdali me prijatelji (1990)
 7000 suza (1991)
 Vjerovala sam (1993)
 Moje vrijeme došlo je (1998)
 Ne vjerujem nikom više (2000)
 Južni ritam (2002)
 Tako to žene rade (2005)
 Kada odem (2007)

 Reference 

Kategorija:Bosanskohercegovačke pjevačice
Kategorija:Rođeni 1951.
Kategorija:Biografije, Maglaj
Kategorija:Živi ljudi